Leo-Pekka Tähti

| Mitalit | Mitalit | Mitalit |  |
| --- | --- | --- | --- |
|  Leo-Pekka Tähti vuonna 2018 |  Leo-Pekka Tähti vuonna 2018 |  Leo-Pekka Tähti vuonna 2018 |  |
Maa:   Suomi
Miesten pyörätuolikelaus, T54-luokka
|  Paralympialaiset  |  Paralympialaiset  |  Paralympialaiset  |  |
|  Kultaa | Ateena 2004 | 100 m |  |
|  Kultaa | Ateena 2004 | 200 m |  |
|  Kultaa | Peking 2008 | 100 m |  |
|  Kultaa | Lontoo 2012 | 100 m |  |
|  Kultaa | Rio de Janeiro 2016 | 100 m |  |
|  Hopeaa | Tokio 2021 | 100 m |  |
|  Pronssia | Peking 2008 | 200 m |  |
|  Pronssia | Pariisi 2024 | 100 m |  |
| MM-Kilpailut  | MM-Kilpailut  | MM-Kilpailut  |  |
|  Kultaa | Christchurch 2011 | 100 m |  |
|  Kultaa | Lyon 2013 | 100 m |  |
|  Kultaa | Lontoo 2017 | 100 m |  |
|  Kultaa | Dubai 2019 | 100 m |  |
|  Kultaa | Kobe 2024 | 100 m |  |
|  Hopeaa | Christchurch 2011 | 200 m |  |
|  Hopeaa | Lyon 2013 | 200 m |  |
|  Hopeaa | Doha 2015 | 100 m |  |
|  Hopeaa | Pariisi 2023 | 100 m |  |
|  Pronssia | Assen 2006 | 100 m |  |
|  Pronssia | Assen 2006 | 200 m |  |
|  Pronssia | Lontoo 2017 | 200 m |  |
| EM-kilpailut  | EM-kilpailut  | EM-kilpailut  |  |
|  Kultaa | Espoo 2005 | 100 m |  |
|  Kultaa | Stadskanaal 2012 | 100 m |  |
|  Kultaa | Swansea 2014 | 100 m |  |
|  Kultaa | Espoo 2005 | 200 m |  |
|  Kultaa | Grosseto 2016 | 100 m |  |
|  Kultaa | Berliini 2018 | 100 m |  |
|  Kultaa | Berliini 2018 | 200 m |  |
|  Kultaa | Berliini 2018 | 400 m |  |
|  Kultaa | Bydgoszcz 2021 | 100 m |  |
|  Kultaa | Bydgoszcz 2021 | 400 m |  |
|  Hopeaa | Stadskanaal 2012 | 400 m |  |
|  Hopeaa | Swansea 2014 | 200 m |  |
|  Hopeaa | Berliini 2018 | 800 m |  |
|  Pronssia | Grosseto 2016 | 200 m |  |
Leo-Pekka Tähti (s. 22. kesäkuuta 1983 Pori) on suomalainen vammaisurheilija, jolla on synnynnäinen paraplegia. Hän on voittanut kultaa 100 ja 200 metrin pyörätuolikelauksen T54-luokassa Ateenan paralympialaisissa 2004, kultaa 100 metrillä ja pronssia 200 metrillä Pekingin paralympialaisissa 2008, kultaa 100 metrillä Lontoon paralympialaisissa 2012 ja kultaa 100 metrillä Rio de Janeiron paralympialaisissa 2016. Tähti on jo ilmoittanut päättävänsä uransa Pariisin paralympialaisiin 2024.
Tähden nimissä on pyörätuolikelauksen T54-luokan 100 metrin maailmanennätys. Vuonna 2006 hän kelasi ajan 13,88 ja 15. syyskuuta 2008 Pekingin paralympialaisten alkuerissä hän paransi ennätyksen aikaan 13,76. Aiemmin toukokuussa hän teki ajan 13,59, mutta sitä ei ole vahvistettu maailmanennätykseksi. Lontoon paralympialaisten alkuerissä Tähti teki uuden maailmanennätyksen ajalla 13,63.
Vuonna 2005 Tähti voitti kultaa Espoon avoimissa vammaisyleisurheilun Euroopan-mestaruuskilpailuissa 100 metrin ja 200 metrin pyörätuolikelauksessa. Hän oli myös kolmas 100 metrillä Helsingin yleisurheilun maailmanmestaruuskilpailuissa 2005, joissa pyörätuolikelaus oli näytöslajina. Vuonna 2006 Assenin vammaisten yleisurheilun maailmanmestaruuskilpailuissa hän sijoittui pronssille sekä 100:n että 200 metrin matkoilla. Tähti voitti vuonna 2011 T54-luokan 100 metrin pyörätuolikelauksen kultaa ja 200 metrin pyörätuolikelauksen hopeaa vammaisyleisurheilun maailmanmestaruuskilpailuissa Christchurchissa. Vuonna 2012 hän voitti Stadskanaalin vammaisyleisurheilun Euroopan-mestaruuskilpailuissa kultaa 100 metrillä ja hopeaa 400 metrillä. Vammaisyleisurheilun MM-kilpailuissa 2013 Lyonissa Tähti saavutti 100 metrillä kultaa ja 200 metrillä hopeaa. Vuoden 2017 MM-kilpailuissa Lontoossa Tähti saavutti 100 metrillä kultaa, 200 metrillä pronssia ja 400 metrillä hän karsiutui loppukilpailusta.
Vuoden 2018 EM-kisoissa Berliinissä hän voitti kultaa 100 metrin, 200 metrin ja 400 metrin matkoilla. Vuoden 2019 MM-kisoissa Tähti voitti mestaruuden 100 metrin kelauksessa. Vuoden 2021 EM-kilpailuissa Tähti voitti kultaa 100 metrillä ja 400 metrillä. Vuoden 2023 MM-kilpailuissa Pariisissa hän saavutti hopeaa 100 metrillä.
Tähti valittiin vuoden 2004 vammaisurheilijaksi Vuoden urheilija -gaalassa. Vuoden 2008 Urheilugaalassa hän sai Vammaisurheiluteko-uunon 100 metrin maailmanennätyksestään. Vuoden 2017 urheilugaalassa Tähti valittiin vuoden urheilijaksi.  Suomen Urheiluliitto valitsi Tähden Vuoden yleisurheilijaksi vuosina 2011, 2016, 2017 ja 2018. Tähden edustama urheiluseura on Porin Tarmo.
Tähti pelaa pyörätuolikoripalloa Suomen maajoukkueessa, ja hänet on valittu kolme kertaa Vuoden pyörätuolikoripalloilijaksi.